Subtitles downloaded from www.MY-SUBS
MODiFiCA Di ~|~ N3krA - arxontas23 ~|~ SMPteam - SEPTiCEMiA TEAM Est.2004 www.subs4free.com
Κάθε μέρα στην καρδιά της Αφρικής,
συμβαίνουν καταπληκτικές αληθινές ιστορίες που κανείς ποτέ δε βλέπει.
Όχι πολύ καιρό πριν, σε αυτή την πεδιάδα,
δύο μητέρες πολέμησαν δυνάμεις που επιδίωκαν να τους καταστρέψουν.
Μόνο με την επίδειξη εξαιρετικού θάρρους...
θα επικρατούσαν αυτές οι μητέρες.
Μετάφραση: *soulmate*
ΑΦΡΙΚΑΝΙΚΑ ΑΙΛΟΥΡΟΕΙΔΗ
Ένα μεγάλο ποτάμι χωρίζει αυτή τη γη.
Σηματοδοτεί το όριο μεταξύ δύο αντίπαλων οικογενειών λιονταριών.
Στα νότια ζει η "Αγέλη του Ποταμού",
έξι λέαινες και τα νεογνά τους.
Είναι μια πολύ δεμένη οικογένεια,
και βασίζονται ο ένας στον άλλο για παρηγοριά και προστασία.
Η Λάιλα είναι η γεροντότερη και πιο έμπειρη λέαινα.
Έχει μόνο ένα νεογνό,
την έξι μηνών Μάρα.
Η ηλικία της Λάιλα έχει αρχίσει να φαίνεται.
Μια ζωή στο κυνήγι έχει το κόστος της.
Τα νεογνά τρέφονται και μεγαλώνουν από τις λέαινες,
αλλά προστατεύονται από τον αρχηγό τής αγέλης,
τον Φανγκ.
Το σπασμένο δόντι του είναι πολεμικό τραύμα από μια πρόσφατη μάχη,
και σημάδι της ανδρείας του.
Είναι ο πατέρας όλων των νεογνών και υπερασπιστής τους.
Για τη Μάρα, είναι ο καλύτερος μπαμπάς που υπάρχει.
Ο Φανγκ φροντίζει για την ασφάλεια της Μάρα και της μητέρας της,
και φρουρεί τα εδάφη της αγέλης τους,
πλούσια εδάφη που κάθε χρόνο φιλοξενούν...
ένα εκατομμύριο μετανάστες.
Ο Φανγκ καθιστά σαφές στα άλλα λιοντάρια...
ότι μόνο αυτός κυβερνά το νότιο βασίλειο.
Βόρεια του ποταμού ζει ένα πολύ διαφορετικό αιλουροειδές,
το ταχύτερο πλάσμα στην ξηρά,
μια τσίτα.
Η ζωή τής Σίτα διαφέρει από του λιονταριού απ' όλες τις απόψεις,
επειδή ζει μόνη της.
Η Σίτα έχει ένα μυστικό.
Πριν λίγο καιρό, γέννησε σε αυτή τη χλοώδη φωλιά δέκα νεογνά.
Είναι ακόμα τυφλά, απροστάτευτα...
και απόλυτα εξαρτώμενα από τη μητέρα τους.
Η Σίτα είναι μια μόνη μητέρα,
και χωρίς αγέλη να τη βοηθάει,
πρέπει να αφήνει ολομόναχα τα μικρά της όταν κυνηγά.
Οι τσίτες μπορεί να είναι τα ταχύτερα ζώα στην ξηρά,
αλλά αυτό δεν κάνει το κυνήγι εύκολο.
Οι γαζέλες Τόμσον που προτιμά...
είναι σχεδόν το ίδιο γρήγορες και πολύ ευκίνητες.
Η Σίτα είναι φτιαγμένη για ταχύτητα, αλλά δεν έχει αντοχή.
Για να έχει πιθανότητες,
πρέπει να πλησιάσει απαρατήρητη όσο το δυνατόν πιο κοντά.
Λιγότερο από 30 δευτερόλεπτα πριν την εξάντληση.
Είναι ή τώρα ή ποτέ.
Επιτυχία.
Τα μικρά τής Σίτα δε θα πεινάσουν σήμερα.
Το ποτάμι είναι μεγάλος φορέας ζωής σε αυτή την ερημιά,
αλλά μπορεί να γίνει και θανάσιμος εχθρός.
Τα ορμητικά ρεύματα μπορούν να παρασύρουν...
ακόμη και το πιο ισχυρό λιοντάρι στο θάνατό του.
Εδώ κατοικούν οι δράκοι.
Η Αγέλη του Ποταμού τρέφεται με ένα νεκρό ιπποπόταμο...
που ξεβράστηκε στην όχθη του ποταμού.
Οι κροκόδειλοι δεν φοβούνται τους άρχοντες της ξηράς,
με μία εξαίρεση.
Τον Φανγκ.
Σήμερα, ο προστάτης τής αγέλης κέρδισε την τροφή του.
Ένα ποτάμι γεμάτο κροκόδειλους έχει ένα πλεονέκτημα.
Προστατεύει την αγέλη από εισβολές από τα βόρεια.
Το βόρειο βασίλειο κυβερνάται από το μεγαλύτερο εχθρό τού Φανγκ,
τον Κάλι.
Και ο Κάλι δεν είναι μόνος του.
Έχει τέσσερις ακμαίους γιους.
Μαζί, αποτελούν την πιο ισχυρή δύναμη σε αυτή τη γη,
που ξεκίνησε για την κατάκτηση.
Ο Κάλι ήδη κυβερνά τις λέαινες του Βορρά,
αλλά δεν είναι ικανοποιημένος με αυτό.
Αυτός και οι γιοι του ωθούνται...
να επεκτείνουν το βασίλειό τους προς το νότο.
Αν ανατρέψει τον Φανγκ,
θα σκοτώσει τη Μάρα και θα κάνει δικά του νεογνά.
Ο Κάλι είναι ο μεγαλύτερος κίνδυνος τής μικρής Μάρα.
Προς το παρόν, τα νερά του ποταμού είναι ψηλά,
ένα εμπόδιο που ο Κάλι δε θα διασχίσει.
Αλλά τελικά, τα νερά του θα πέσουν.
Για τα πέντε νεογνά τής Σίτα,
η ζωή στη γεμάτη θαλπωρή μικρή φωλιά τους μοιάζει με παράδεισο.
Τα νεογνά είναι πλέον αρκετά μεγάλα για το πρώτο ταξίδι τους.
Τα κοπάδια γαζελών έχουν προχωρήσει,
και η οικογένεια πρέπει να τα προφτάσει.
Η Σίτα γρήγορα ανακαλύπτει...
ότι η μετακίνηση αιλουροειδών σε αγέλες δεν είναι εύκολη.
Για τη Σίτα, ήρθε η ώρα να διασχίσει...
την ανοιχτή πεδιάδα για να τους βρει τροφή.
Για τα μικρά, είναι μια τεράστια περιπέτεια.
Τι καταπληκτική πρώτη περιπέτεια!
Τεράστια κοπάδια διασχίζουν ακόμα το νότιο βασίλειο τού Φανγκ,
έτσι υπάρχει άφθονη τροφή για την Αγέλη τού Ποταμού.
Η Λάιλα μπορεί να έχει γεράσει, αλλά είναι η πιο έμπειρη κυνηγός.
Ξέρει το καλύτερο μέρος για να στήσει ενέδρα.
Η λέαινες κυνηγούν ως ομάδα.
Με αρχηγό τη Λάιλα, σιγά-σιγά αρχίζουν να κλείνουν την παγίδα.
Παρά το γέρικο σώμα της,
η Λάιλα είναι αποφασισμένη να βοηθήσει την αγέλη.
Το κυνήγι είναι πάντα επικίνδυνο.
Η Λάιλα και οι αδελφές της πρέπει να φάνε γρήγορα...
εάν πρόκειται να πάρουν την ανταμοιβή που τους αξίζει.
Ο Φανγκ, ο προστάτης, απαιτεί τη μερίδα τού λέοντος.
Για τη Λάιλα, το κυνήγι είναι καταστροφή.
Το λάκτισμα μιας ζέβρας την τραυμάτισε περισσότερο.
Η καλή φυσική κατάσταση είναι κρίσιμη για μια λέαινα.
Η αγέλη δεν μπορεί να μεταφέρει μια θηλυκιά...
που είναι πολύ αδύναμη για να κυνηγήσει.
Κάτι δεν πάει καλά.
Ο Κάλι και οι γιοι του βγήκαν περιπολία.
Τα λιοντάρια είναι ο μεγαλύτερος εχθρός τής Σίτα.
Ο αρσενικός είναι πάνω από πέντε φορές το μέγεθος της.
Ως ανεξάρτητη τσίτα, θα τρεπόταν σε φυγή.
Αλλά με προστατευόμενα μικρά, πρέπει να μείνει στη θέση της.
Επικεντρώνεται εξ ολοκλήρου στον Κάλι.
Είναι απίστευτο, αλλά τον προκαλεί.
Φαίνεται τρελό, αλλά είναι τέχνασμα.
Τον απομακρύνει από τα μικρά της.
Ο Κάλι κουράστηκε.
Το κόλπο έπιασε.
Ο γιος του, όμως, είναι πιο αποφασισμένος.
Η Σίτα διακινδυνεύει τα πάντα.
Με την ταχύτητα της κέρδισε τη μάχη, προς το παρόν.
Τα τρομοκρατημένα μικρά της διασκορπίστηκαν και χάθηκαν.
Κινδυνεύουν μέχρι να ξανασμίξουν με τη μητέρα τους.
Ο χρόνος δεν είναι με το μέρος τους.
Το σκοτάδι θα φέρει άλλα αρπακτικά.
Είναι ο χειρότερος εφιάλτης μιας μητέρας.
Ύαινες πήραν δύο από τα μικρά της.
Χάθηκαν για πάντα.
Η εποχή αλλάζει και η γη των αγελών ξεραίνεται.
Τα μεγάλα κοπάδια μετακινούνται σε αναζήτηση πράσινων λιβαδιών.
Μπορεί να λείπουν για ένα χρόνο ή και περισσότερο.
Χωρίς τα κοπάδια,
η Αγέλη του Ποταμού θα δυσκολεύεται να βρίσκει τροφή.
Η Λάιλα έχει εξαντληθεί από τα τραύματά της.
Η Μάρα προσπαθεί να ανακουφίσει τη μητέρας της,
αλλά δεν μπορεί να κάνει και πολλά.
Με τα κοπάδια να φεύγουν, η αγέλη πρέπει να ακολουθήσει.
Η Λάιλα δεν μπορεί να συνεχίσει.
Χρειάζεται ξεκούραση για να μπορέσει να θεραπευτεί το σώμα της.
Η Μάρα βρίσκεται αντιμέτωπη με ένα φοβερό δίλημμα,
να μείνει με τη μητέρα της ή να ακολουθήσει την αγέλη.
Η Λάιλα φωνάζει στην αγέλη και στη Μάρα,
παρακαλώντας τους να την περιμένουν.
Αλλά η αγέλη πρέπει να φύγει σε αναζήτηση τροφής.
Δεν μπορούν να θέσουν σε κίνδυνο τους ίδιους και τα άλλα νεογνά.
Η αγέλη απομακρύνεται όλο και πιο πολύ.
Η Λάιλα αναγκάζεται να προσπαθήσει να ακολουθήσει.
Η Μάρα μένει με τη Λάιλα, αλλά κινδυνεύει τώρα.
Μητέρα και κόρη έχουν χάσει την προστασία της αγέλης.
Η Λάιλα πρέπει να βρει τη δύναμη να τους προφτάσει,
για χάρη της κόρης της.
Τα μικρά τής Σίτα μεγαλώνουν αλματωδώς.
Στη φαντασία τους, είναι οι πιο θηριώδεις κυνηγοί της γης.
Προσεγγίζουν εχθροί.
Τρία αδέλφια τσίτες.
Μπορεί να είναι τσίτες κι αυτοί,
αλλά μπορούν να γίνουν επικίνδυνοι για τα μικρά τής Σίτα.
Είναι ο μοναδικός εχθρός που δεν μπορεί να του παραβγεί.
Τα αδέλφια υποχωρούν,
αλλά έχουν χωρίσει τη Σίτα από τα μικρά της.
Οι αρσενικές τσίτες μερικές φορές επιτίθενται στα νεογνά.
Απρόσμενα, τα νεογνά μένουν στη θέση τους.
Έχουν το πνεύμα της μητέρας τους.
Σε αυτή τη γη, ακόμη και οι νταήδες φοβερίζονται.
Οι λέαινες έχουν κουραστεί μετά το μακρύ ταξίδι τους.
Αλλά τα μικρά είναι μικρά...
και ο χρόνος ανάπαυσης σύντομα τελειώνει.
Νέοι συμπαίκτες είναι πάντα ευπρόσδεκτοι.
Ευτυχώς, δεν μπορεί να βγάλει το κέλυφος.
Η Λάιλα και η Μάρα αντιμετώπισαν γενναία το μακρύ ταξίδι...
και τελικά πρόφτασαν τους άλλους.
Αλλά ο συγχρονισμός τους δεν θα μπορούσε να είναι χειρότερος.
Τα νερά του ποταμού έχουν πέσει.
Η προστατευτική τάφρος της αγέλης χάθηκε.
Ο Κάλι βλέπει την ευκαιρία του να εισβάλει στο νότιο βασίλειο.
Ο Κάλι και ο μεγαλύτερος γιος του διασχίζουν...
τα γεμάτα κροκόδειλους νερά.
Ο Φανγκ διαισθάνεται τον κίνδυνο.
Αν ακουστεί ισχυρός, ίσως να αποτρέψει μια επίθεση.
Αλλά ο Κάλι δεν ξεγελιέται.
Ο Φανγκ βλέπει ότι είναι δύο εναντίον ενός.
Οι πιθανότητές του είναι λίγες.
Ο Κάλι επιτίθεται.
Ο Φανγκ δεν αντιδρά.
Ο γιος τού Κάλι απειλεί κι αυτός.
Ο Φανγκ εγκαταλείπει την αγέλη του,
αφήνοντάς τους απροστάτευτους.
Ο Κάλι είναι έτοιμος να αναλάβει την αρχηγία.
Η Μάρα μπορεί να σκοτωθεί.
Όμως, μια μητέρα θα κάνει τα πάντα για να σώσει το μικρό της.
Η Λάιλα είναι η αρχηγός των λεαινών.
Παρά τον τραυματισμό της,
μπαίνει ανάμεσα στους εισβολείς και τα πολύτιμα νεογνά.
Εμπνευσμένες από τη Λάιλα, οι άλλες λέαινες επιτίθενται.
Η Λάιλα και οι λέαινες έσωσαν την αγέλη και τα πολύτιμα νεογνά τους.
Ο Κάλι έχασε αυτή τη μάχη,
αλλά την επόμενη φορά μπορεί να φέρει ενισχύσεις.
Ο Φανγκ σώθηκε κι αυτός από τις λέαινες.
Αλλά για πόσο καιρό;
Η επίθεση προκάλεσε βαριές απώλειες.
Αυτό το μικρό λιονταράκι έχει τραυματιστεί άσχημα...
και θα είναι τυχερό αν ζήσει,
αλλά η Μάρα δεν είναι πουθενά.
Η Λάιλα δέχτηκε άλλο ένα καταστροφικό πλήγμα στη μάχη.
Χρειάζεται όλη της τη δύναμη για να σταθεί στα πόδια της.
Πρέπει να βρει τη Μάρα της.
Με την απελπισμένη ελπίδα μιας μητέρας,
καλεί το μικρό της.
Η Μάρα επέζησε.
Την έσωσε η γενναιότητα της μητέρας της.
Δεν υπάρχει μεγαλύτερος δεσμός...
από αυτόν ανάμεσα σε μια λέαινα και το νεογνό της.
Οι βροχές επέστρεψαν, αλλά τα κοπάδια είναι ακόμα πολύ μακριά.
Το κυνήγι δεν είναι ποτέ εύκολο.
Τώρα, είναι επικίνδυνα και για τη Σίτα.
Ύαινες.
Η Σίτα έχει ήδη χάσει δύο από τα μικρά της...
από αυτούς τους θανάσιμους εχθρούς.
Ο μεγαλύτερος φόβος της είναι ότι θα τις κλέψουν και τα άλλα.
Οι ύαινες φωνάζουν, τραβώντας όλο και περισσότερες από το κοπάδι.
Γνωρίζουν ότι η Σίτα κρύβει κάτι.
Σιγά σιγά, σφίγγουν τον κλοιό.
Οι ύαινες κρατούνται σε ασφαλή απόσταση.
Αυτή τη φορά, η γενναία άμυνα της Σίτα έσωσε τα νεογνά της.
Κρύα, δυνατή βροχή.
Αυτή είναι μια στιγμή ταλαιπωρίας για όλους.
Για την Αγέλη τού Ποταμού, η κρύα βροχή είναι ευτύχημα.
Τους επιτρέπει να εκτιμήσουν...
το δεσμό και την προστασία μιας μεγαλύτερης οικογένειας.
Μία από τις αδελφές τής Λάιλα, η Μαλάικα, έχει δικά της νεογνά.
Με τα τραύματά της να μην θεραπεύονται,
η Λάιλα πλησιάζει περισσότερο την οικογένεια τής αδελφής της.
Αν η Λάιλα δυναμώσει το δεσμό με την αδελφή της,
τότε η Μαλάικα μπορεί να φροντίσει τη Μάρα...
όπως και τα δικά της μικρά.
Ο χρόνος τής Λάιλα τελειώνει.
Η ενίσχυση του δεσμού με την αδελφή της...
μπορεί να είναι η καλύτερη ευκαιρία τής Μάρα να ζήσει.
Η Λάιλα ίσως χρειαστεί σύντομα να εγκαταλείψει το μικρό της.
Και η ζωή τής Μάρα θα εξαρτηθεί...
από το πόσο θα δεθεί με τα ξαδέρφια της.
Συμβαίνει.
Η Μάρα υιοθετείται από τη Μαλάικα και την αγέλη.
Δεν υπάρχει τίποτα καλύτερο για ένα λιοντάρι...
από τη στενή συντροφικότητα.
Με τη Μάρα ασφαλή,
η Λάιλα μπορεί να φύγει.
Έφτασε η στιγμή για τη Λάιλα να αφήσει την αγέλη...
για πάντα.
Η Λάιλα αγωνίζεται να βρει ένα ήσυχο,
ασφαλές μέρος για να μείνει μόνη.
Η αγέλη είναι πολύ μακριά πια.
Η Μάρα αναζητά κάποιο άρωμα, κάποιο σημάδι τής μητέρας της,
αλλά δεν βρίσκει τίποτα.
Ολομόναχη, πολύ μακριά από το αγαπημένο της νεογνό,
η Λάιλα, τελικά, εγκαταλείπει τον αγώνα.
Τα μικρά τής Σίτα έχουν αυξηθεί σε μέγεθος και δύναμη,
και ανυπομονούν να επιδείξουν τις νέες δυνάμεις τους.
Μετά την αποτυχημένη εισβολή,
ο Κάλι περιφέρεται στη νότια πλευρά τού ποταμού
με το μεγαλύτερο γιο του.
Τώρα καλεί και τους άλλους γιους του...
να ενώσουν τις δυνάμεις τους.
Ο Κάλι πηγαίνει να χαιρετήσει τους γιους του.
Πέρασε αρκετός καιρός από τότε που χωρίστηκαν.
Οι οικογενειακοί δεσμοί μεταξύ αυτών...
των αδίστακτων μαχητών είναι πολύ ισχυροί.
Αλλά υπάρχει και άγριος ανταγωνισμός μεταξύ τους.
Όλοι θέλουν το στέμμα.
Όμως, ο Κάλι είναι ο πατέρας τους...
και τους ξεκαθαρίζει ότι είναι ακόμα βασιλιάς.
Όλοι μαζί είναι η πιο ισχυρή δύναμη στην περιοχή.
Μαζί, θα κάνουν άλλη μια επίθεση...
στον Φανγκ και την Αγέλη τού Ποταμού.
Το μέλλον τού Φανγκ ως ηγέτης κρέμεται από μια κλωστή.
Μετά από μήνες, τα νεογνά εξελίχθηκαν σε νεαρούς ενήλικες.
Μέσα σε αυτή τη στενά δεμένη οικογένεια, αναπτύχθηκε η Μάρα.
Είναι πλέον έφηβος.
Οι δεσμοί αγάπης μέσα στην Αγέλη τού Ποταμού...
δεν υπήρξαν ποτέ πιο δυνατοί.
Ο Κάλι και οι γιοι του έρχονται για εκδίκηση.
Οι εχθροί τού Φανγκ πλησιάζουν.
Ξεκινούν την επίθεση.
Η μόνη ελπίδα τού Φανγκ είναι η απόδραση.
Τρέχει να σωθεί.
Αν ο Φανγκ παραμείνει, θα είναι αμείλικτοι μαζί του.
Η ομάδα τού Κάλι νίκησε,
και ο Φανγκ δε φάνηκε ποτέ ξανά.
Τώρα οι εισβολείς επιτίθενται στην υπόλοιπη Αγέλη τού Ποταμού.
Η μάχη τέλειωσε.
Ο Κάλι και οι γιοι του κυβερνούν.
Το θέλημά τους είναι πλέον νόμος και στις δύο πλευρές του ποταμού.
Οι γιοι τού Κάλι προσπαθούν να κάνουν ειρήνη με τις λέαινες.
Αλλά στη μάχη, τα νεαρά λιοντάρια διώχθηκαν μακριά.
Ο πόνος τής απώλειας τους είναι ακόμα πολύ φρέσκος.
Τα νεαρά αρσενικά τής αγέλης βρίσκονται σε μεγάλο κίνδυνο.
Η ομάδα τού Κάλι τούς θεωρεί απειλή και τους κυνηγά.
Και η Μάρα έφυγε μακριά κατά τη διάρκεια της μάχης,
αλλά ως λέαινα, βρίσκεται σε μικρότερο κίνδυνο.
Για πρώτη φορά στη ζωή της, είναι μόνη της.
Έχασε τα πάντα.
Η ομάδα τού Κάλι διώχνει τα νεαρά ξαδέλφια τής Μάρα,
εξορίζοντάς τους για πάντα από τα εδάφη τής αγέλης.
Και υπάρχει μόνο ένας τρόπος διαφυγής,
να διασχίσουν το ποτάμι.
Το ποτάμι είναι φουσκωμένο,
αλλά τα νεαρά αρσενικά δεν έχουν άλλη επιλογή...
από το να το διασχίσουν.
Και τώρα, οι κροκόδειλοι έχουν το πλεονέκτημα.
Τα νεαρά λιοντάρια γνωρίζουν τι καραδοκεί ακριβώς από κάτω,
αλλά φοβούνται περισσότερο τον Κάλι από τους κροκόδειλους.
Το ρεύμα τούς παρασύρει σε βαθύτερα νερά.
Είναι έρμαια, από κάθε άποψη.
Ξέφυγαν,
παρά τρίχα από του κροκόδειλου τα δόντια.
Με όλες αυτές τις μάχες μεταξύ λιονταριών στα νότια του ποταμού,
η ζωή στο Βορρά είναι σχετικά ξέγνοιαστη για τη Σίτα.
Τα μικρά αναπτύχθηκαν σε νεαρούς ενήλικες,
αλλά είναι ακόμα μικρά στην καρδιά.
Η Σίτα δεν έχει τελειώσει με την εκπαίδευσή τους.
Ήρθε η ώρα για άλλο ένα ταξίδι,
εκείνο όπου θα πάρουν τα τελικά μαθήματα...
που χρειάζονται για να επιβιώσουν.
Μάθημα πρώτο: Τα βουβάλια είναι πολύ οξύθυμα.
Μάθημα δεύτερο: Μην προκαλείς ποτέ στρουθοκάμηλο.
Η σαβάνα είναι το μεγαλύτερο προαύλιο,
αλλά κάποια από τα άλλα παιδιά είναι λίγο διαφορετικά.
Ένα σερβάλ μπλέχτηκε σε παιχνίδι κυνηγητού.
Δεν είναι διασκεδαστικό για το σερβάλ,
αλλά οι νεαρές τσίτες μπορούν με ασφάλεια...
να δοκιμάσουν τις ικανότητές τους...
ενάντια σε μικρότερα δόντια και νύχια.
Και ποια γάτα δε θα τρελαινόταν να κυνηγήσει ένα σκύλο;
Το τσακάλι έχει το τέλειο μέγεθος.
Μάθημα τρίτο: Ακόμα και τα μικρά σκυλιά ανταποδίδουν δαγκωνιές.
Μάθημα τέταρτο:
Ύαινες.
Τα μικρά θυμούνται πάρα πολύ καλά...
τις τρομακτικές αναμετρήσεις τους με τις ύαινες...
όταν ήταν μικρά.
Τώρα, πρέπει να μάθουν να υψώνουν το ανάστημά τους.
Τα μικρά επιτέλους συμβιβάστηκαν με την ιδέα των υαινών.
Κοντεύουν να γίνουν ανεξάρτητες τσίτες.
Αλλά όχι ακόμα.
Με την οικογένειά της διαλυμένη,
η Μάρα βρήκε πρόκληση το να ζει μόνη της.
Χωρίς αγέλη να κυνηγάει μαζί της, αρχίζει να πεινάει.
Ο φακόχοιρος φαίνεται να είναι το τέλειο γεύμα:
Μικρός, νόστιμος και εύκολος να πιαστεί.
Τελικά, δεν είναι και τόσο εύκολο.
Τα κοπάδια λείπουν ακόμα,
και όλες οι άλλες εναλλακτικές λύσεις φαίνονται να είναι...
υπερμεγέθεις.
Τα νεαρά λιοντάρια, όμως, νομίζουν ότι είναι ισάξια όλων.
Μακάρι να είχε παρακολουθήσει και η Μάρα το μάθημα τής Σίτα...
να αποφεύγει το οξύθυμο βουβάλι.
Τώρα, το πραγματικό κόστος της απώλειας τής οικογένειάς της...
έγινε οδυνηρά σαφές.
Η Μάρα διώχθηκε πριν μάθει να κυνηγά.
Οι γαζέλες που κυνηγά η Σίτα διέσχισαν το ποτάμι προς τα νότια.
Πρέπει να τις ακολουθήσει, αλλιώς η οικογένειά της θα λιμοκτονήσει.
Για τα μικρά, αυτό μπορεί να είναι...
το πιο επικίνδυνο μάθημά τους ως τώρα.
Η Σίτα σπάνια διασχίζει το ποτάμι.
Ξέρει ότι είναι θανάσιμο.
Μόλις μπήκαν στο νέο βασίλειο τού Κάλι.
Οι λέαινες τής Αγέλης του Ποταμού...
για άλλη μια φορά διαλαλούν ότι τους ανήκουν τα εδάφη των αγελών.
Έκαναν ειρήνη με τον Κάλι.
Ο νέος αρχηγός τους έχει γίνει ένας αφοσιωμένος προστάτης.
Η Μάρα είναι ακόμα απόβλητη.
Με την τροφή να σπανίζει,
οι λέαινες δεν θέλουν να πάρει μερίδιο και η Μάρα.
Πρέπει να τα βγάλει πέρα μόνη της.
Φαίνεται σκληρό,
αλλά οι άλλες λέαινες έχουν νέες προτεραιότητες.
Νεογνά.
Τα νεογνά τού Κάλι.
Ο Κάλι πέτυχε το σκοπό του.
Οι λέαινες μεγαλώνουν τώρα τα δικά του νεογνά, όχι του Φανγκ.
Η Σίτα και η οικογένειά της με αυτοπεποίθηση...
διασχίζουν τη γη τού Κάλι.
Οι νεαρές τσίτες τώρα έχουν την αυτοπεποίθηση...
να αντιμετωπίζουν τους πάντες στο πέρασμά τους.
Ακόμα και τα λιοντάρια.
Αλλά για σταθείτε.
Οι νεαρές τσίτες έχουν ακόμη να μάθουν...
ότι τα λιοντάρια ζουν σε αγέλες.
Οι κυνηγοί γίνονται θηράματα.
Σε αυτό το μάθημα δε θα μάθουν πώς να κυνηγούν λιοντάρια,
αλλά πώς να τους ξεφεύγουν!
Ο Κάλι.
Το παιχνίδι τέλειωσε.
Το πιο σημαντικό μάθημα:
Μην τα βάζεις ποτέ με λιοντάρια.
Το θέαμα που λαχταρούν η Μάρα και όλα τα λιοντάρια.
Επιτέλους τα μεγάλα κοπάδια επιστρέφουν στη γη των αγελών.
Για τα λιοντάρια, οι καλές εποχές επέστρεψαν.
Με πλούσια τη γη των αγελών,
είναι, επίσης, ευκαιρία για τη Μάρα να βάλει τέλος στην πείνα της.
Χορτασμένη πια, η Μάρα έχει ένα τελευταίο σκοπό,
να γίνει και πάλι αποδεκτή στην Αγέλη τού Ποταμού.
Το έργο τής Σίτα ολοκληρώθηκε.
Δίδαξε στα μικρά της όλα όσα χρειάζεται να ξέρουν...
σχετικά με αυτή την ερημιά.
Τα μικρά επέζησαν από την πιο δύσκολη διαπαιδαγώγηση,
αλλά τώρα ξέρουν τι είναι ασφαλές,
τι είναι επικίνδυνο και, πάνω απ 'όλα, πώς να κυνηγούν.
Η Σίτα ξέρει ότι τα μικρά της είναι έτοιμα...
να τα βγάλουν πέρα μόνα τους.
Αυτή πρέπει να επιστρέψει στη μοναχική ζωή της τσίτας.
Παρά τις αντιξοότητες,
με το θάρρος που μόνο μια μητέρα μπορεί να έχει,
η Σίτα ανάθρεψε τρεις υπέροχες τσίτες.
Η Μάρα θέλει απεγνωσμένα να επανενταχθεί...
στην αγέλη τής μητέρας της μέσα στην οποία γεννήθηκε,
αλλά θα είναι ευπρόσδεκτη από τη Μαλάικα και τις λέαινες;
Οι λέαινες τελικά δέχτηκαν τη Μάρα πίσω στην οικογένειά τους.
Ο γενναίος αγώνας τής Λάιλα για τη ζωή τού μικρού της...
δεν ήταν μάταιος.
Η Αγέλη τού Ποταμού αναγεννιέται.
Τα μικρά τής Σίτα και η Μάρα...
είναι η ζωντανή απόδειξη της δύναμης τής μητρικής αγάπης.
Τα μικρά τής τσίτα πήραν τους δικούς τους ξεχωριστούς δρόμους.
Τώρα περιφέρονται στην πεδιάδα ως ανεξάρτητοι νεαροί ενήλικες.
Η Σίτα έγινε μια από τις πιο επιτυχημένες μητέρες...
που υπάρχουν σ' αυτή την πεδιάδα.
Η Μάρα ευημερεί με τη στενή συντροφιά των φίλων λεαινών της.
Τώρα είναι και η ίδια έτοιμη για μητρότητα.
Ο Κάλι παραμένει κυρίαρχος και στις δύο πλευρές του ποταμού.
Και εμείς ακόμα ψάχνουμε τον Φανγκ...
MODiFiCA Di ~|~ N3krA - arxontas23 ~|~ SMPteam - SEPTiCEMiA TEAM Est.2004 www.subs4free.com
Γυρισμένο εξ ολοκλήρου στη φύση,
στο Εθνικό Πάρκο Μασάι Μάρα, στην Κένυα.
Μετάφραση: *soulmate*
Best watched using Open Subtitles MKV Player